การเสด็จกลับไปกาลิลีของพระเยซู

การเสด็จกลับไปกาลิลีของพระเยซู () เป็นเหตุการณ์ในชีวิตของพระเยซูที่ปรากฏในพระวรสารในสารบบ 3 เล่ม ได้แก่ ,  และ, 43-45 ซึ่งกล่าวถึงการเสด็จกลับไปยังแคว้นกาลิลีของพระเยซูหลังยอห์นผู้ให้บัพติศมาถูกจับขังคุกThe Gospel according to Mark by James R. Edwards 2002  page 43

 พระวรสารนักบุญยอห์น 
พระวรสารนักบุญยอห์นระบุว่า:
เมื่อพระเยซูทรงทราบว่าพวกฟาริสีได้ยินข่าวว่า "อาจารย์เยซูมีสาวกและให้บัพติศมามากกว่ายอห์น" (ความจริงพระเยซูไม่ได้ทรงให้บัพติศมาเอง แต่สาวกของพระองค์เป็นผู้ให้) พระองค์จึงเสด็จออกจากแคว้นยูเดียกลับไปที่แคว้นกาลิลีอีก

เรื่องเล่าในพระวรสารนักบุญยอห์นระบุว่าพระเยซูเสด็จผ่านแคว้นสะมาเรียเพื่อไปถึงแคว้นกาลิลี และเล่าถึงการที่พระองค์ทรงพบกับหญิงชาวสะมาเรียที่บ่อน้ำที่เมืองสิคาร์ในสะมาเรีย

 พระวรสารนักบุญมาระโก 
ในพระวรสารนักบุญมาระโก พระเยซูเสด็จกลับไปกาลิลีจากถิ่นทุรกันดารหลังยอห์นผู้ให้บัพติศมาถูกจับ ซึ่งเป็นช่วงเวลาที่พระเยซูทรงอยู่เพียงลำพังและทรงถูกทดลอง

 พระวรสารนักบุญมัทธิว 
ในพระวรสารนักบุญมัทธิว เรื่องราวบอกเป็นนัยว่าหลังพระเยซูทรงรับบัพติศมา พระองค์ใช้เวลาอยู่ในถิ่นทุรกันดาร, "นครบริสุทธิ์" (เยรูซาเล็ม) และบริเวณภูเขาก่อนจะกลับไปยังแคว้นกาลิลี พระองค์ออกจากเมืองนาซาเร็ธที่พระองค์ทรงเติบโตแล้วไปประทับในเมืองคาเปอรนาอุมริมทะเลกาลิลี, NKJV translation "ในใจกลางของโลก ในเมืองที่พลุกพล่าน และเมืองอื่น ๆ ใกล้เคียง บนชายฝั่งทะเลที่เต็มไปด้วยปลา และบนทางหลวงนานาประชาชาติอันยิ่งใหญ่"The Expositor's Greek Testament on Matthew 4, accessed 3 December 2016

 พันธกิตในกาลิลี 
การเสด็จกลับไปแคว้นกาลิลีของพระเยซูเป็นจุดเริ่มต้นของ "พันธกิจต่อมหาชน" ของพระองค์ในกาลิลี โดยพระองค์เริ่มเทศนาที่นั่นThe Life of Jesus by David Friedrich Strauss, 1860, published by Calvin Blancghard, pages 273-274 ตามการตีความของมัทธิว การเริ่มพันธกิจนี้เป็นการทำให้คำเผยพระวจนะของอิสยาห์ (อิสยาห์ 9) สำเร็จ ตามความที่ว่า:
แคว้นเศบูลุนและแคว้นนัฟทาลี
ที่อยู่บนทางไปยังทะเล และฝั่งแม่น้ำจอร์แดนข้างโน้น
กาลิลีของพวกต่างชาติ
ประชาชนผู้นั่งอยู่ในความมืด
ได้เห็นความสว่างยิ่งใหญ่
และผู้ที่นั่งอยู่ในแดนและเงาแห่งความตาย
ก็มีความสว่างส่องถึงพวกเขาแล้ว" อ้างอิงใน

 อ้างอิง 

การเสด็จกลับไปกาลิลีของพระเยซูชีวิตของพระเยซู: พระราชกิจเหตุการณ์ในพันธสัญญาใหม่

หมวดหมู่:เหตุการณ์ในพระวรสาร
หมวดหมู่:ภูมิศาสตร์ในพันธสัญญาใหม่
หมวดหมู่:กาลิลีในพันธสัญญาใหม่